446b19□

446b20□

446b21□　　No. 723

446b22□分別業報略經

446b23□

446b24□　　　　大勇菩薩撰

446b25□　　　　宋天竺三藏僧伽跋摩譯

446b26□　最勝無上尊　　知見悉具足

446b27□　是故稽首禮　　及法應眞僧

446b28□　我今撰安住　　知見具足說

446b29□　五趣所緣起　　由淨不淨業

446c01□　普爲諸世間　　開示契經義

446c02□　隨智力所及　　分別業果報

446c03□　佛以法自覺　　諸天咸勸請

446c04□　卽至波羅奈　　演暢眞諦義

446c05□　謂苦及苦因　　苦集究竟滅

446c06□　八正悉具足　　盡苦淸淨道

446c07□　無上人中尊　　說苦業果報

446c08□　從是轉相生　　煩惱及諸業

446c09□　種種相煩惱　　無量諸業行

446c10□　次第略分別　　隨順大仙說

446c11□　契經所顯示　　不違諸法相

446c12□　眞實決定義　　慧者當受持

446c13□　非自在所作　　果報非無因

446c14□　亦非自性起　　亦不從時生

446c15□　自在天無因　　自性及與時

446c16□　以果有勝劣　　當知彼非因

446c17□　無知生煩惱　　從是起諸業

446c18□　因業開衆趣　　今當說差別

446c19□　造諸不善業　　隨業入惡道

446c20□　彼諸罪衆生　　閻王慈哀說

446c21□　生老病死苦　　王法所拘執

446c22□　汝見彼天使　　何不生勝覺

446c23□　惠施淸淨戒　　能調身口意

446c24□　汝爲何所求　　而不發上願

446c25□　不幸遇惡友　　唯聞非法事

446c26□　增我貪□癡　　何由起淨業

446c27□　汝曾不修善　　但作諸惡行

446c28□　不覺罪報至　　今來入地獄

446c29□　爾時諸獄卒　　卽執罪衆生

447a01□　驅向地獄門　　恐怖身毛□

447a02□　等活若黑繩　　衆合二叫呼

447a03□　無擇大地獄　　燒熱及大熱

447a04□　土海及糞池　　鋒利劍葉林

447a05□　刀道劍枝樹　　灰河鐵□獄

447a06□　造諸惡業者　　生此泥黎中

447a07□　今當說彼業　　苦報差別相

447a08□　等活死復生　　經歷億千劫

447a09□　今聞結怨憎　　互相傷害故

447a10□　陷人以非道　　兩舌離親友

447a11□　讒謗及妄語　　死墮黑繩獄

447a12□　屠捕及餘殺　　死入衆合獄

447a13□　諸山所磨切　　身碎血髓流

447a14□　爲政無慈惻　　峻法多因緣

447a15□　廣設諸方便　　種種加楚毒

447a16□　亦入衆合獄　　隨業受苦報

447a17□　輪轉崩山芒　　鐵石所磨□

447a18□　隨貪□癡怖　　聽訟違[打-丁+王]直

447a19□　亦入衆合獄　　鐵輪斷其身

447a20□　自恃强力勢　　□暴陵孤弱

447a21□　亦入衆合獄　　黑象競來踐

447a22□　逼迫多人衆　　令彼大呼泣

447a23□　死墮叫呼獄　　擧身常洞燃

447a24□　斗秤欺□人　　心惡而口善

447a25□　言行無誠實　　入大叫呼獄

447a26□　呼哉大呼獄　　見者身毛□

447a27□　於中受劇苦　　寄付不還故

447a28□　非法言是法　　見法言非法

447a29□　邪見無因果　　悔傲謗賢聖

447b01□　如是諸人等　　死入無擇獄

447b02□　父母賢善人　　沙門婆羅門

447b03□　犯□令憂惱　　死入熱地獄

447b04□　父母賢善人　　沙門婆羅門

447b05□　惡心加苦痛　　死入大熱獄

447b06□　出家修淨行　　虧犯律儀戒

447b07□　展轉相形毁　　死入熱土獄

447b08□　越禁捨正命　　邪諂營穢生

447b09□　死入熱糞池　　毒□貫骨髓

447b10□　田獵焚林澤　　燒害陸衆生

447b11□　死入火劍獄　　燒剝斷支節

447b12□　誘取諸衆生　　詐親害其命

447b13□　烏□群餓狗　　競來食其肉

447b14□　毁壞正法橋　　導人非法行

447b15□　死經利刀道　　截足斷肌骨

447b16□　長身百足□　　貌像端正女

447b17□　纏身□髓腦　　由彼邪□故

447b18□　於他婦女身　　摩觸深染著

447b19□　驅上劍枝樹　　往還貫身體

447b20□　種種設方便　　殺諸水□類

447b21□　死入沸灰河　　擧身悉□爛

447b22□　呑食熱鐵丸　　融銅灌其口

447b23□　鐵釘釘其身　　盜竊他財故

447b24□　增上十不善　　神逝入地獄

447b25□　次罪墮畜生　　餘則入餓鬼

447b26□　□憎不善行　　心常樂惡法

447b27□　見他苦隨喜　　死作閻羅卒

447b28□　已說諸業行　　重者入地獄

447b29□　今當說畜生　　餓鬼業果報

447c01□　身三口四過　　及意三不善

447c02□　此業若非增　　死墮畜生趣

447c03□　多欲生鵝□　　孔雀鴛鴦鳥

447c04□　愚癡業所生　　□蟻飛蛾等

447c05□　無智好打縛　　報生象馬中

447c06□　或復作牛羊　　獐鹿諸野獸

447c07□　瞋恨作□蛇　　蜂□毒□類

447c08□　□慢自矜高　　惡心密懷害

447c09□　報生合羅婆(八脚獸)

447c10□　及作虎師子　　虛傲疏□報

447c11□　□狗驢狐狼　　□吝不惠施

447c12□　疾忌多憎惡　　輕躁心不住

447c13□　死墮猿□中　　强顔少羞恥

447c14□　無節多言說　　隨業獲果報

447c15□　後受烏鳥身　　邪貪無厭足

447c16□　兩舌離親友　　後受□狸身

447c17□　或作熊□身　　修行大布施

447c18□　急性多瞋怒　　不依正憶念

447c19□　後作大力龍　　能修大布施

447c20□　高心陵蔑人　　由斯業行生

447c21□　大力金翅鳥　　劫盜賢善人

447c22□　飮食諸□膳　　墮富單那鬼

447c23□　食糞及死屍　　欺怖愚□劣

447c24□　疾病諸貧乞　　後作富提鬼

447c25□　常食諸胎網　　□蹙鄙陋行

447c26□　□惜多貪求　　死作賤餓鬼

447c27□　形體甚黑瘦　　□貪不布施

447c28□　或施還自毁　　死墮食吐鬼

447c29□　唯膳膿涕唾　　自不修福慧

448a01□　毁他行布施　　□惜甘□□

448a02□　樂習鄙穢行　　居伏竇下流

448a03□　恒食諸不淨　　常希他人物

448a04□　有財不食用　　寧棄不行施

448a05□　死墮瞋餓鬼　　好發他陰私

448a06□　害人取財物　　餘罪墮餓鬼

448a07□　常食人精氣　　□言觸惱人

448a08□　好發他陰私　　剛强難調伏

448a09□　生焰口餓鬼　　熾然他□訟

448a10□　積財常恐盡　　無慈性剛强

448a11□　後作食□鬼　　常□諸蛾蟻

448a12□　擧身皆火然　　抑止他人施

448a13□　有財不肯捨　　生作巨身鬼

448a14□　腹大咽如針　　不施不自食

448a15□　積聚爲子孫　　以此業緣故

448a16□　後生輕餓鬼　　子孫爲修福

448a17□　因是得信食　　若爲聚落主

448a18□　逼取他財施　　死作鳩槃茶

448a19□　飮食常隨意　　若多殺衆生

448a20□　以肉爲施惠　　餘罪作羅刹

448a21□　常得衆美食　　微□少憂□

448a22□　常作修布施　　香華自嚴身

448a23□　好作諸伎樂　　後作乾□婆

448a24□　爲天執樂神　　爲利而行施

448a25□　多瞋好兩舌　　後作毘舍□

448a26□　其身甚醜陋　　□髮而赤眼

448a27□　利爪長牙齒　　逼他取財物

448a28□　而以廣行施　　性樂心輕躁

448a29□　生爲負多鬼　　多瞋性難滿

448b01□　好樂修布施　　嗜酒喜歌舞

448b02□　後生作地神　　輿乘獻父母

448b03□　給施親善人　　稟性多□吝

448b04□　生作遊空神　　宅舍乘飮食

448b05□　以此修惠施　　生作虛空神

448b06□　常與宮殿俱　　我已略分別

448b07□　畜生餓鬼趣　　今當次第說

448b08□　善道人天果　　修種種淨行

448b09□　後生善趣中　　隨業受果報

448b10□　今當如實說　　天人阿修羅

448b11□　欲求長壽者　　不害生爲本

448b12□　慧者應當知　　慈愍不害生

448b13□　樂修諸功德　　堅固不傾動

448b14□　所生離諸難　　於諸群生類

448b15□　不□打繫縛　　由斯不惱業

448b16□　所生常無病　　未曾修布施

448b17□　亦不盜他財　　所生常短乏

448b18□　多求而少獲　　能廣行布施

448b19□　而復奪他物　　所生常得財

448b20□　隨得尋復失　　常不盜他物

448b21□　時復行少施　　方便獲財利

448b22□　所得恒不失　　常不盜他物

448b23□　兼復廣行施　　所生輒大富

448b24□　得財常不失　　決定修齋戒

448b25□　所生遇正法　　衆見悉愛樂

448b26□　名聞普流布　　身心常安樂

448b27□　易滿知止足　　夷泰無憂惱

448b28□　質直修正行　　欲報所生恩

448b29□　信心修福業　　隨其所生處

448c01□　常得父餘財　　若以飮食施

448c02□　長壽好色力　　辯慧多財寶

448c03□　無病心安樂　　施衣得□愧

448c04□　神儀高勝尊　　人相悉具足

448c05□　睹者莫不欣　　其身常安隱

448c06□　心適恒喜歡

448c07□　施屋得舍宅　　宮殿極嚴麗

448c08□　寶藏悉盈滿　　衆具隨所欲

448c09□　若施井浴池　　及與淨水漿

448c10□　生生無渴乏　　所欲常隨意

448c11□　橋船濟未渡　　履□施徒跣

448c12□　常得象馬車　　是則人中天

448c13□　若以園林施　　常獲勝妙果

448c14□　一切所依蔭　　心安無熱惱

448c15□　衆人所愛樂　　眷屬悉具足

448c16□　若人施醫藥　　後生得無病

448c17□　長壽常安樂　　具足色力財

448c18□　無量百千世　　不經疫疾劫

448c19□　終遇法醫王　　永拔生死根

448c20□　造□除衆穢　　後無便利患

448c21□　身心常淸淨　　見者莫不歡

448c22□　緣是離諸垢　　究竟獲大安

448c23□　若爲生天上　　或復求名聞

448c24□　酬恩及望報　　恐怖故行施

448c25□　獲果不淸淨　　所受多□□

448c26□　祖先建立施　　子孫續不絶

448c27□　所生蒙遺慶　　無量餘財寶

448c28□　常歎施功德　　有財而不捨

448c29□　所生恒貧□　　欲施無財物

449a01□　常歎布施德　　愍念常周恤

449a02□　所生得大富　　不樂修福業

449a03□　常樂修智慧　　而不行布施

449a04□　所生常聰哲　　貧□無財産

449a05□　唯樂行布施　　而不修智慧

449a06□　所生得大財　　愚闇無知見

449a07□　施慧二俱修　　所生具財智

449a08□　二俱不修者　　長夜處貧闇

449a09□　布施無正信　　後得饒財物

449a10□　所受悉□□　　其心常樂著

449a11□　深信行施惠　　生得上財寶

449a12□　所受皆莊嚴　　其心常愛樂

449a13□　善知良福田　　恭敬歡喜施

449a14□　所生眷屬和　　俱受安樂報

449a15□　心常輕布施　　慢意供福田

449a16□　後生多財物　　雖得不能用

449a17□　凡品無異聞　　衆所不敬慕

449a18□　心不輕布施　　恭敬修福慧

449a19□　生得殊勝財　　親族悉宗敬

449a20□　隨所應惠施　　其心常歡喜

449a21□　生得如意財　　以道而受用

449a22□　乘理獲財物　　智慧修布施

449a23□　財寶自然至　　所得皆不失

449a24□　時施無留難　　明解修福惠

449a25□　少求多所獲　　常得應時物

449a26□　若人修淨行　　遠離他所愛

449a27□　生得賢良妻　　容德悉具足

449a28□　慧者常遠離　　非處非時行

449a29□　心安身無過　　具足丈夫法

449b01□　淸淨修梵行　　賢聖所稱讚

449b02□　受身常鮮潔　　令聞遠流布

449b03□　衆人所瞻仰　　諸天咸供養

449b04□　若人於此世　　遠酒離迷亂

449b05□　强志不忘誤　　義辯得無異

449b06□　若人不妄語　　至誠不虛欺

449b07□　受身悉具足　　不染惡名稱

449b08□　若人不兩舌　　方便善和諍

449b09□　生爲人中尊　　眷屬常不壞

449b10□　若人不惡口　　美言悅衆聽

449b11□　恒聞淸淨音　　宣揚勝妙法

449b12□　若人於此世　　遠離無義語

449b13□　誠實及應時　　知量饒益說

449b14□　後生言常正　　聞者樂信行

449b15□　若不貪他物　　未曾起求想

449b16□　所生心安樂　　常得天勝財

449b17□　若不起瞋□　　打縛惱逼心

449b18□　常好修慈忍　　後生昇梵天

449b19□　若人於今世　　深信具正見

449b20□　有無眞實說　　習近善知識

449b21□　後生天中天　　慧光踰日月

449b22□　如上所宣說　　無量淸淨業

449b23□　隨行各受生　　世間種種報

449b24□　若欲求大利　　名稱生天樂

449b25□　無常求堅固　　當勤修德本

449b26□　作淨不淨業　　莊嚴種種果

449b27□　若生人道中　　雜受黑白報

449b28□　童子及盛壯　　中年衰老時

449b29□　斯各隨本緣　　迭受苦樂報

449c01□　諸業作已增　　是則次第受

449c02□　雖作不增長　　久乃獲果報

449c03□　若人施不恒　　中間致貧□

449c04□　若常修惠施　　富樂無窮已

449c05□　若人多瞋□　　後生恒醜陋

449c06□　慈忍無忿怒　　受身常端正

449c07□　若人不修慧　　所生癡闇冥

449c08□　好智習多聞　　明哲遇賢聖

449c09□　若能伏□慢　　轉身生勝族

449c10□　愚惑自矜高　　常生卑賤中

449c11□　諂諛致身曲　　訛言形□陋

449c12□　見聖心不喜

449c13□　所生常愚□　　□啞不能言

449c14□　目盲無所見　　尊長師善友

449c15□　慈心安慰說　　厭捨不聽受

449c16□　所生當聾□　　洗浴諸有德

449c17□　供養妙香花　　斯人所受生

449c18□　身相悉端嚴　　肌體極柔軟

449c19□　淨如煉眞金　　汚所不應汚

449c20□　邪行犯非處　　害形毁衆生

449c21□　由斯受□身　　若人於今世

449c22□　愛欲心熾然　　身口及諸根

449c23□　盡習婦人法　　後常受女身

449c24□　多欲不聰慧　　若人施燈燭

449c25□　演說淸淨道　　迷者示正路

449c26□　等愛視衆生　　後得淸淨眼

449c27□　明徹無障□　　子愛視衆生

449c28□　哀愍諸貧病　　所生多子孫

449c29□　如月在衆星　　慈母乳□兒

450a01□　奉齋修淨行　　懷妊他所愛

450a02□　一切悉不犯　　由斯淨業故

450a03□　生得多□女　　圍繞自娛樂

450a04□　猶如天帝釋　　愛敬禮父母

450a05□　恭肅諸所尊　　後生常高貴

450a06□　身體極柔軟　　若人於今世

450a07□　堅固持律行　　後得不動財

450a08□　猶如雪山王　　若人於今世

450a09□　常不越儀法　　若彼求不求

450a10□　等施令滿足　　後生得妙相

450a11□　師子方頰車　　具足無盡財

450a12□　如海珍寶渚　　身口意淸淨

450a13□　兼復行布施　　於他無嫉心

450a14□　己財不守護　　由斯業行報

450a15□　後生鬱單越

450a16□　若人慕名聞　　及求生天樂

450a17□　依憑善師學　　身口意淸淨

450a18□　所有諸財物　　愛樂加守護

450a19□　由斯業緣故　　後生四王家

450a20□　若人於今世　　志强不隨人

450a21□　所行多幻僞　　亦修諸善法

450a22□　樂觀他□訟　　兼行好布施

450a23□　由斯業緣故　　後作阿修羅

450a24□　孝順淨供養　　父母諸尊長

450a25□　忍辱少瞋恨　　不樂觀□訟

450a26□　由斯業緣故　　後生□利天

450a27□　若人自不□　　亦不觀他諍

450a28□　精勤修善法　　得作夜摩天

450a29□　於身善觀察　　好學集多聞

450b01□　專精思惟義　　樂修淨功德

450b02□　由斯業緣故　　後生兜率天

450b03□　修習勝布施　　樂誦諸經典

450b04□　方便行善法　　自力不由他

450b05□　慇懃精進故　　後生化樂天

450b06□　修行勝布施　　善攝護諸根

450b07□　精勤不退轉　　欣樂他功德

450b08□　由斯業緣故　　後生他化天

450b09□　捨離熾然欲　　修習四梵行

450b10□　離生欣樂俱　　轉身生梵宮

450b11□　又離覺觀心　　亦度離生喜

450b12□　定生喜樂俱　　上生光音天

450b13□　離定生喜樂　　一向與樂俱

450b14□　捨念三摩提　　生彼遍淨天

450b15□　悉已度苦樂　　不苦不樂俱

450b16□　捨及淸淨念　　得生廣果天

450b17□　覺知離想過　　及厭五種有

450b18□　深愛著無想　　生彼無想天

450b19□　世俗及無漏　　修習諸熏禪

450b20□　熏禪正受力　　生五淨居天

450b21□　修習軟中品　　無煩無熱天

450b22□　修習上三品　　次生三淨天

450b23□　如是次第上　　乃至色究竟

450b24□　依色無常想　　超修無量空

450b25□　次觀無量識　　捨至無所有

450b26□　又離無所有　　乃至非非想

450b27□　我已說生死　　有有果報等

450b28□　於彼業果報　　慧者當觀察

450b29□　應修淸淨業　　離苦疾受樂

450c01□　已說諸生死　　種種業差別

450c02□　非自在天生　　亦非自然有

450c03□　非時非無因　　唯從煩惱起

450c04□　觀彼有無常　　慧者不染著

450c05□　出離諸繫縛　　永到安隱處

450c06□分別業報略經